Hutan Simpan Hulu Terengganu (Tambahan)

Hutan Simpan Kekal (HSK) Hulu Terengganu (Tambahan) ataupun secara rasmi sebagai Hutan Simpanan Kekal Hulu Terengganu (Tambahan) (bahasa Inggeris: Hulu Terengganu (Additional) Permanent Forest Reserve) merupakan kawasan hutan simpan  yang terletak di Daerah Hulu Terengganu dalam negeri Terengganu, Malaysia. Ia bersebelahan dengan Hutan Simpan Tembat, Hutan Simpan Hulu Terengganu, Hutan Simpan Pasir Raja Barat serta Taman Negara.

 Latar belakang 

Hutan Simpan Hulu Terengganu (Tambahan) telah diwartakan pada 31 Disember 1958 dengan berkeluasan 11,260.30 hektar. Bagi pengurusan hutan, ia diselia dan dilindungi sepenuh masa oleh Jabatan Perhutanan Negeri Terengganu melalui Pejabat Hutan Daerah Terengganu Barat di bawah Akta Perhutanan Negara 1984.

Hutan simpan ini merupakan jenis hutan simpan kekal darat. 

 Ciri-ciri 
 Flora dan fauna 
Hutan ini mempunyai flora dan fauna yang dilindungi dan merupakan khazanah negara. Hutan simpan ini merupakan kawasan hutan dipterokarpa pamah, hutan dipterokarpa bukit dan hutan dipterokarpa atas. Contoh tumbuh-tumbuhan yang berada di hutan simpan ini ialah nyatuh dan kelat paya.

Jabatan Perlindungan Hidupan Liar dan Taman Negara (PERHILITAN) telah melabelkan atau gazetkan Hutan Simpan Hulu Terengganu (Tambahan) sebagai kawasan larangan untuk memburu hidupan liar. 

 Topografi 
Di dalam hutan simpan ini mempunyai ciri-ciri topografi, terdapat beberapa anak sungai dan lembangan berada di hutan simpan ini. Sungai yang utama berada di kawasan hutan simpan ini ialah Sungai Tersat dan Sungai Sekayu. 

 Pelancongan 
Terdapat juga hutan lipur atau taman eko-rimba di dalam hutan simpan ini iaitu Hutan Lipur Sekayu yang menempatkan air terjun bagi Sungai Sekayu dan ia dibuka kepada orang ramai untuk beriadah.

 Lihat juga 

 Hutan Simpan Hulu Terengganu 

 Rujukan 

Kategori:Hutan simpan di Terengganu
Kategori:Kawasan dilindungi di Terengganu